CELEX: 62018TN0163
Language: fi
Date: 2018-03-08 00:00:00
Title: Asia T-163/18: Kanne 8.3.2018 – Amisi Kumba v. neuvosto

7.5.2018   
            
            
               FI
            
            
               Euroopan unionin virallinen lehti
            
            
               C 161/60
            
         Kanne 8.3.2018 – Amisi Kumba v. neuvosto
   (Asia T-163/18)
   (2018/C 161/71)
   Oikeudenkäyntikieli: ranska
   
      Asianosaiset
   
   
      Kantaja: Gabriel Amisi Kumba (Kinshasa, Kongon demokraattinen tasavalta) (edustajat: asianajajat T. Bontinck, P. De Wolf, M. Forgeois ja A. Guillerme)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta 11.12.2017 annetun neuvoston päätöksen (YUTP) 2017/2282 siltä osin kuin siinä pysytetään kantajan nimi päätöksen 2010/788/YUTP liitteessä II olevassa 2 kohdassa ja asetuksen (EY) 1183/2005/EY liitteessä I a olevassa 2 kohdassa
            
         
               —
            
            
               toteamaan, että päätöksen 2010/788/YUTP, sellaisena kuin se on muutettuna päätöksellä 2016/2231/YUTP, 3 artiklan 2 kohdan b alakohdan ja asetuksen 1183/2005/EY 2 b artiklan 1 kohdan b alakohdan säännökset ovat lainvastaisia
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka koskee puolustautumisoikeuksien loukkaamista mukaan lukien toimenpiteiden oikeuttamiseksi ja tehokkaan oikeussuojan takaamiseksi tarvittavien perustelujen laiminlyönti, sekä kuulluksi tulemista koskevan oikeuden loukkaamista.
            
         
               2)
            
            
               Toinen kanneperuste, joka koskee ilmeistä arviointivirhettä liittyen kantajan osallistumiseen Kongon demokraattisessa tasavallassa tapahtuneisiin vakaviin ihmisoikeusloukkauksiin.
            
         
               3)
            
            
               Kolmas kanneperuste, joka koskee yksityiselämää koskevan oikeuden, omistusoikeuden ja suhteellisuusperiaatteen loukkaamista
            
         
               4)
            
            
               Neljäs kanneperuste, joka koskee Kongon demokraattista tasavaltaa koskevista rajoittavista toimenpiteistä ja yhteisen kannan 2008/369/YUTP kumoamisesta 20.12.2010 annetun neuvoston päätöksen (EUVL 2010, L 336, s. 30), sellaisena kuin se on muutettuna Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta 12.12.2016 annetulla päätöksellä (YUTP) 2016/2231 (EUVL 2016, L 336I, s. 7), 3 artiklan 2 kohdan b alakohdan ja tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan 18.7.2005 annetun neuvoston asetuksen (EY) N:o 1183/2005 (EUVL 2005, L 193, s. 1) 2 b artiklan 1 kohdan b alakohdan säännösten lainvastaisuutta.